תחנת הרכבת חיפה – חוף הכרמל

תחנת הרכבת חיפה – חוף הכרמל היא תחנת נוסעים, הנמצאת על מסילת החוף ומשרתת בעיקר את דרום-מערב העיר חיפה, את טירת כרמל ואת יישובי חוף הכרמל. מעל התחנה נמצא מרכז השליטה והבקרה הארצי של רכבת ישראל (משוא"ה). התחנה קרויה ע"ש שאול רזיאל, שהיה מנכ"ל רשות הנמלים והרכבות בשנים 1983–1993. התחנה נמצאת כמה עשרות מטרים מחוף דדו ובסמוך אליה נמצאים תחנת האוטובוסים המרכזית חוף הכרמל ופארק מתם, במרחק לא גדול נמצאים גם אצטדיון סמי עופר, מרכז הקונגרסים, קניון חיפה וקניון קסטרא.

==היסטוריה==
הכניסה המזרחית לתחנה, אפריל 2007
התחנה, יוני 2023
במקום שבו הוקמה התחנה, עמדה בעבר תחנת הרכבת כפר סמיר שנבנתה בימי המנדט ושירתה את מחנות הצבא הבריטי הסמוכים (כיום, בסיסי צה"ל). לאחר קום המדינה שימשה תחנת כפר סמיר כתחנה תפעולית. התחנה התפעולית הישנה שולבה בתכנון התחנה החדשה, והיא עדיין מתפקדת כתא איתות ובקרה (ניתן להבחין במבנה הקטן הנמצא כ-100 מטר מצפון לרציפי התחנה החדשה).

הקמת התחנה החלה במאי 1998, לאחר ש חברת א. פבר זכתה במכרז להקמתו, כחלק מפרויקט שדרוג תשתית התחבורה הציבורית בחיפה. מטרת הפרויקט הייתה להפחית את גודש התנועה במרכז העיר. לשם כך תוכננו שתי תחנות אוטובוסים מרכזיות בפאתי העיר (מרכזית המפרץ בצפון-מזרח חיפה ומרכזית חוף הכרמל בדרום-מערבה) צמודות לתחנות רכבת (תחנת הרכבת מרכזית המפרץ ותחנת הרכבת חיפה חוף הכרמל). מארבע התחנות הללו, תחנת הרכבת חיפה חוף הכרמל הייתה הראשונה להיפתח ב-10 ביולי 1999.

מיד עם פתיחת התחנה, היא תפסה את הבכורה מתחנת הרכבת חיפה בת גלים והפכה לתחנת הרכבת העיקרית של חיפה. מספר הנוסעים הגדול נבע מאפשרות החנייה חינם, ממיקומה בפאתי העיר ונגישותה הנוחה למרכזי תעסוקה ומסחר. ב-28 באוקטובר 2003 נפתחה בסמוך לתחנת הרכבת תחנת האוטובוסים המרכזית, בה אוטובוסים עירוניים ובינעירוניים, וכמות הנוסעים גדלה אף יותר.

באפריל 2005 החלה בנייתו של מרכז השליטה והבקרה הארצי של רכבת ישראל משוא"ה, בקומה השנייה של מבנה תחנת הרכבת חיפה חוף הכרמל, וב-20 בינואר 2009 החל המרכז לפעול וכל פעילות השליטה והבקרה של רכבת ישראל עברה אליו. המרכז החדש החליף את תא האיתות והבקרה הראשי בתחנת הרכבת חיפה מרכז ("הפיקוד הישן").

תחנת חוף הכרמל הייתה העמוסה שבתחנות רכבת ישראל מחוץ לתל אביב ממועד פתיחתה ועד שנת 2020, בה עקפה תחנת הרכבת ירושלים – יצחק נבון את חוף הכרמל במספר הנוסעים.
מרכז השליטה והפיקוד מעל תחנת הרכבת חיפה חוף הכרמל

==מבנה התחנה==
שתי מסילות כפולות עוברות בתחנה – הקו הראשי של הרכבת הוא המסילה הכפולה המערבית והשלוחה המשמשת את רכבת פרברית חיפה והקריות, היא המסילה הכפולה המזרחית. בקו הראשי, המסילה המערבית ביותר (הצמודה לרציף 1) מיועדת לרכבות צפונה והמסילה המקבילה (הצמודה לרציף 2) מיועדת לרכבות דרומה. בשלוחה המזרחית, המסילה הכפולה שמשמשת את קו חיפה והקריות, המסילה המזרחית ביותר (הצמודה לרציף 4) מסתעפת מהקו הראשי מעט צפונה מהתחנה ומסתיימת כ-100 מטר מדרום לה והמסילה המקבילה (הצמודה לרציף 3) מסתעפת גם כן מהקו הראשי מעט צפונה מהתחנה ומתכנסת אליו בחזרה כ-200 מטר מדרום לה. רוב הרכבות בקו הפרברי עוצרות ברציף 4 (בעבר, רכבות גרורות קטר שלא יכלו לנוע בשני הכיוונים, עצרו ברציף 3 על מנת לבצע חיוג של הקטר במסילה הצמודה לרציף 2).

רציפים 1 ו-4 הם רציפי צד – רציף 1 (המערבי ביותר) צמוד לאולם נוסעים קטן ורציף 4 (המזרחי ביותר) צמוד לאולם הנוסעים העיקרי. אורכו של רציף 4 הוא כ-70 מטר, שאר הרציפים הם באורך של כ-250 מטר. רציפים 2 ו-3 הם רציפי אי. ארבעת הרציפים ושני אולמות הנוסעים מקושרים באמצעות מעבר תת-קרקעי. במקביל למעבר התת-קרקעי שמשמש את התחנה, ישנו מעבר תת-קרקעי המשמש את המבקשים לעקוף את התחנה מבלי להיכנס אליה (מחיצות זכוכית בין המעברים אפשרו הצצה ממעבר אחד למעבר המקביל, אך נכון לשנת 2022 הן הוחלפו במחיצה אטומה). כניסה לתחנה ויציאה ממנה אפשריות דרך אולמות הנוסעים (הגדול מביניהם פתוח בכל שעות היממה).

את מבנה התחנה תכנן האדריכל עוזי גורדון. בעקבות חריגות התקציב הגדולות בבניית תחנת רכבת השלום, נעשה "חיסכון תקציבי" שיקול מרכזי בתכנון המבנה בחיפה. כפי שציין האדריכל עצמו, .

מרציף 1 יוצאות רכבות לכיוון קריות, אחיהוד, כרמיאל, עכו, נהריה, עפולה ובית שאן

מרציף 2 יוצאות רכבות לכיוון תל אביב, מודיעין ובאר שבע

מרציפים 3 ו-4 יוצאות רכבות לכיוון קריות וכרמיאל

מרכז

==תוכניות פיתוח==
ביוני 2019 החליטה הוועדה לתשתיות לאומיות לקדם את התוכנית להכפלת מסילת החוף של רכבת ישראל (משתיים לארבע מסילות) בין שפיים לתחנת חוף הכרמל.

התוכנית מקודמת במסגרת תת"ל 65א כאשר זוג המסילות החדשות צפוי לשרת "רכבות מהירות" במהירות של 250 קמ"ש<ref name=":0">[https://12fe3e5b-03c2-b893-d1cd-551bb9ac5608.filesusr.com/ugd/484e6f_252a106758f146f990f5c9916c6a7a38.pdf החלטת הוועדה לתשתיות לאומיות מיום 3.6.2019].</ref>.

בשנת 2023 החלו עבודות להארכת הרציפים בתחנה.

<gallery>
Hof HaCarmel railway station 2.jpg|התחנה וסביבתה, יוני 2023
Hof HaCarmel railway station and Merkazit 1.jpg|התחנה ומרכזית חוף הכרמל, יוני 2023
Hof HaCarmel railway station and Merkazit 2.jpg|התחנה ומרכזית חוף הכרמל, יוני 2023
</gallery>

== תחבורה ציבורית בתחנה ==
צמוד לתחנה נמצאת מרכזית חוף הכרמל ממנה יוצאים קווי אוטובוס עירוניים לחיפה וקווים בינעירוניים למרכז ולדרום, אך מתחנת הרכבת חוף הכרמל קיימים מספר קווים היוצאים ממנה, קווים עירוניים של אגד ומספר קווים של חברת קווים למועצה אזורית חוף כרמל.
{| class="wikitable"
|+
!קו
!מפעילה
!מסלול
!הערות נוספות
|-
|1
| rowspan="8" |אגד
|מרכזית חוף כרמל - רכבת חוף הכרמל - מרכז הקונגרסים - נווה שאנן - שכונת זיו - הטכניון
|♿
|-
|11א
|חוף דדו - רכבת חוף הכרמל - קניון קסטרא - מרכז חורב - כיכר אליזבט - רמות רמז - נווה שאנן
|♿ בקיץ ושבת בלבד
|-
|17א
|חוף דדו - רכבת חוף הכרמל - בית עלמין נוצרי - שדרות ההגנה - בת גלים - בית חולים רמבם - המושבה הגרמנית - רכבת מרכז השמונה - קריית הממשלה - חליסה - מורדות נווה שאנן - נווה שאנן
|♿ בקיץ ושבת בלבד
|-
|25
|חוף דדו - רכבת חוף הכרמל - בית עלמין נוצרי - שער העלייה - קריית שפרינצק - כרמל צרפתי - הגנים הבהאים - הדר
|♿ בקיץ ושבת בלבד
|-
|79
|חוף דדו - רכבת חוף הכרמל - בית עלמין נוצרי - שדרות ההגנה - בת גלים - המושבה הגרמנית - הדר - שוק תלפיות - גשר פז - צק פוסט - נשר, אזור תעשייה - בן דור - גבעת עמוס - רמות יצחק - תל חנן - גבעת נשר
|♿ בקיץ ושבת שלבד
|-
|200
|חוף דדו - רכבת חוף הכרמל - מרכז הקונגרסים - בית עלמין - בית חולים 10 - כרמל מערבי - מרכז הכרמל - שדרות מוריה - מרכז חורב - דניה - אוניברסיטה - שכונת זיו - טכניון - נווה שאנן - מורדות נווה שאנן - חליסה - הדר - הגפן - הברון הירש - מרכז רפואי לין - ת. רכבת מרכז השמונה - קריית הממשלה - עיר תחתית - קניון לב המפרץ - חוצות המפרץ - צומת קריית אתא - קריית חיים
|♿ 🌙
|-
|205
|טירת כרמל - רכבת חוף הכרמל - חוף דדו - מתמ - בית עלמין - שער העלייה - קריית שפרינצק - כרמל צרפתי - הגנים הבהאים - בית חולים אלישע - מרכז הכרמל - בית חולים בני ציון - הדר - שדרות הציונות - ת. רכבת מרכז השמונה
|♿ 🌙
|-
|245
|שוק תלפיות - המושבה הגרמנית - קריית אליעזר - שדרות ההגנה - חוף דדו - רכבת חוף הכרמל - מתמ - טירת כרמל
|♿ בקיץ ושבת בלבד
|-
|691
| rowspan="4" |קווים
|רכבת חוף הכרמל - החותרים - עין הוד - ניר עציון - מרכז מיר"ב
|
|-
|692
|רכבת חוף הכרמל - מגדים - עין כרמל - גבע כרמל - צרופה - הבונים - מרכז מיר"ב
|
|-
|768
|רכבת חוף הכרמל - אזור תעשייה זכרון יעקב - גסר א-זרקא
|
|-
|777
|רכבת חוף הכרמל - באקה אל גרבייה - ג'ת
|
|-
|905
|אגד
|מרכזית המפרץ - מת"ם - תחנת רכבת חוף הכרמל - מחלף אולגה - מחלף נתניה - צומת הסירה - תל אביב-יפו, מסוף 2000 - נתב"ג
|🌙
|}
מקרא סימנים :

♿ - אוטובוס עירוני נגיש

🌙 - קו לילה

==שירות רכבות בתחנה==

== ראו גם ==
* מרכזית חוף הכרמל

==קישורים חיצוניים==

* [https://www.rail.co.il/?page=stationinfo&stationname=2300 תחנת הרכבת חיפה חוף הכרמל], באתר רכבת ישראל
* [https://gordon-ltd.co.il/projects/תחנת-רכבת-חוף-כרמל/ תחנת רכבת חוף כרמל], באתר גורדון אדריכלים

==הערות שוליים==

חיפה חוף הכרמל
חוף הכרמל
קטגוריה:מערב חיפה